ઇન્ડિયા ઇન્ટરનેશનલ સાયન્સ ફેસ્ટિવલમાં રાષ્ટ્રીય સ્ટાર્ટ અપ શિખર પરિષદમાં શ્રેષ્ઠ સ્ટાર્ટ અપ ઇકો સિસ્ટમ તરીકે જીટીયુને બીજું ઈનામ પ્રાપ્ત થયું હતું. આ ઇનામમાંથી મળેલી રકમનો ઉપયોગ આ લેક્ચર સિરીઝમાં કરવામાં આવશે. આમાં વિદ્યાર્થીઓ અને ઉદ્યોગ સાહસિકોને સર્જનાત્મકતા એટલે કે ક્રિએટિવિટી અને ઇનોવેશન વિશે માર્ગદર્શન આપવામાં આવશે. મહત્વની વાત એ છે કે આ શ્રેણીની શરુઆત જેમને ઇનોવેશનના ગુરુ ગણી શકાય એવા આઇ.આઇ.એમના ભૂતપૂર્વ પ્રોફેસર અનીલ ગુપ્તાના માર્ગદર્શન સાથે થઈ રહી છે. તેમણે શરૂ કરેલી શોધયાત્રા અને રાષ્ટ્રપતિ ભવનમાં ઈનોવેશન ફેસ્ટીવલ યોજવા સહિત હાથ ધરેલા કેટલાક સમાજ ઉપયોગી પગલાંઓએ સમાજસેવાનું જ્વલંત ઉદાહરણ પ્રસ્થાપિત કર્યું છે.